রাঙ্গুনিয়ায় দুই ইউপি সদস্যদের মধ্যে সংর্ঘষের ঘটনা ঘটেছে। এতে ৮ জন আহত হয়েছে। গুরুতর আহত ৫ জনকে চট্টগ্রাম মেডিকেল কলেজ হাসপাতালে ভর্তি করা হয়েছে। আহত ৩ জনকে উপজেলা স্বাস্থ্য কমপ্লেক্সে চিকিৎসা দেয়া হয়েছে। শনিবার(২৩ জুন) পারুয়া ইউনিয়নে উত্তর পারুয়া এলাকায় রাত ৯ টার পরে কয়েক দফা হামলা পাল্টা হামলার ঘটনা ঘটে। ঘটনার খবর পেয়ে পুলিশ ঘটনাস্থলে গিয়ে পরিস্থিতি নিয়ন্ত্রণে আনেন। পাল্টা পাল্টি হামলার ঘটনায় এলাকা থমথমে রয়েছে। ঘটনার জন্য তাঁরা এক পক্ষ আরেক পক্ষকে দায়ী করেছে।